**HASZONKÖLCSÖN-SZERZŐDÉS**

amely egyfelől a **Magyar Vakok és Gyengénlátók Országos Szövetsége** (1146 Budapest, Hermina út 47., Fővárosi Törvényszék: 01-02-0000551., képviseletében eljár: dr. Nagy Sándor elnök), *(a továbbiakban: kölcsönadó vagy MVGYOSZ*),

másfelől:

Név:

Születési név:

Születési hely, idő:

Anyja neve:

Lakcím:

Elérhetőség:

*(a továbbiakban: kölcsönvevő)* között jött létre az alábbiak szerint:

**1. A szerződés tárgya**

A Hangoskönyv lejátszó eszköz lehetőséget nyújt a MVGYOSZ hangoskönyvtárában fellelhető kikölcsönözni kívánt hangoskönyvek mp3 formában történő tárolására, valamint ezek meghallgatására. Jelen szerződés tárgya hangoskönyvlejátszó eszköz használatának átengedése kölcsönvevő részére.

**2. A szerződés létrejötte**

2.1. Felek megállapodnak abban, hogy kölcsönadó jelen szerződés aláírásával egyidejűleg határozatlan időtartamra, ellenérték nélkül kölcsönvevő használatába adja hangoskönyvlejátszó eszközt.

2.2. Az eszköz használatba adásának további feltétele, hogy kölcsönvevő – az eszköz magas értékére figyelemmel – jelen megállapodás aláírásával egyidejűleg biztosítékként 5.000 Ft kauciót ad át kölcsönadónak. A kauciót kölcsönadó jelen szerződés megszűnésével, illetve az eszköz visszaadásával egyidejűleg fizeti vissza kölcsönvevőnek, amennyiben az eszközt kölcsönvevő hibátlanul visszaszolgáltatja kölcsönadó részére.

**3. Jogok és kötelezettségek**

3.1. Kölcsönvevő az eszközt köteles rendeltetésének megfelelően használni, a nem rendeltetésszerű használatból eredő kárt megtéríteni tartozik.

3.2. Kölcsönvevő a használatot harmadik személy részére nem engedheti át.

3.3. Az eszköz használatával, fenntartásával kapcsolatos költségek kölcsönvevőt terhelik.

3.4. Kölcsönvevő haladéktalanul köteles kölcsönadót tájékoztatni minden, az eszközt érintő fontosabb körülményről, így különösen annak meghibásodásáról, elvesztéséről, eltulajdonításáról stb.

3.5. Az eszköz meghibásodása esetén annak javításáról, ha pedig ez nem lehetséges, kicseréléséről kölcsönadó köteles gondoskodni.

3.6. Amennyiben az eszközt kölcsönvevő elveszíti, annak teljes árát köteles kölcsönadónak megtéríteni. Amennyiben az eszköz a kölcsönvevőnek felróható okból megrongálódik, akkor a javítás költségét, vagy ha ez nem lehetséges vagy magasabb a költsége az eszköz teljes áránál, akkor a teljes árát köteles kölcsönadónak megtéríteni. Ezen esetekben a kölcsönvevő által adott biztosíték a megtérítés összegébe beszámításra kerül.

3.7. Az eszköz eltulajdonítása esetén kölcsönvevő az erről szóló tájékoztatás mellett kölcsönadó számára köteles okirattal (feljelentés) igazolni, hogy az ügyben a rendőrségi eljárást, nyomozást megindította. Ennek hiányában az eszköz teljes árát köteles kölcsönadó részére megtéríteni azzal, hogy az általa nyújtott biztosíték a megtérítés összegébe beszámításra kerül.

**4. A szerződés megszűnésének esetei**

4.1. Jelen megállapodás megszűnik, amennyiben kölcsönvevő az eszközt kölcsönadó részére visszaadja. Az eszköz visszaadására bármikor sor kerülhet, azt kölcsönadó köteles visszavenni.

* 1. Jelen szerződés megszűnik kölcsönvevő halálával.

4.3. Jelen megállapodást kölcsönadó azonnali hatályú felmondással megszüntetheti, amennyiben

* a kölcsönvevő az eszközt rongálja, illetve azt nem rendeltetésszerűen, nem a jelen megállapodásban foglaltak szerint használja;
* az eszközt engedély nélkül harmadik személy használatába adja;
* egyébként fennáll a veszélye annak, hogy az eszközt kölcsönvevő nem fogja épségben visszaadni vagy
* szerződő felek között a viszony kölcsönvevő magatartása miatt megromlott.

4.4. A szerződés azonnali hatályú felmondása esetén kölcsönvevő az eszközt a felmondás közlését követően haladéktalanul köteles kölcsönadó részére visszaadni.

4.5. Kölcsönadó jelen megállapodást felmondással fent felsorolt okok hiányában is megszüntetheti. A felmondási idő ebben az esetben 15 nap, amit a felmondás kölcsönvevővel történő közlésétől kell számítani.

**5. Adatkezelés**

5.1. A kölcsönvevőre vonatkozó, jelen szerződésben szereplő személyes adatokat az MVGYOSZ a jelen szerződés megkötése és teljesítése céljából tárolja és kezeli.

5.2. A kölcsönvevő adatait MVGYOSZ a GDPR 6. cikk (1) bekezdés b) pontja alapján kezeli: az adatkezelés olyan szerződés teljesítéséhez szükséges, amelyben az érintett az egyik fél, vagy az a szerződés megkötését megelőzően az érintett kérésére történő lépések megtételéhez szükséges.

5.3. Az MVGYOSZ a kölcsönvevő adatait jelen szerződés aláírásának napjától kezdődően jelen szerződés megszűnésétől, illetve az abból eredő esetleges kötelezettségek elszámolásától számított 5 évig kezeli, ezt követően 30 napon belül törli azokat.

5.4. A kölcsönvevőt az alábbi jogok illetik meg:

* a kölcsönvevő bármikor tájékoztatást kérhet személyes adatai kezeléséről, valamint jogosult arra, hogy személyes adataihoz, továbbá az azok kezelését érintő információkhoz hozzáférést kapjon,
* a kölcsönvevő kérheti személyes adatainak helyesbítését, illetve kiegészítését,
* kérheti személyes adatainak – a kötelező adatkezelés kivételével – törlését, korlátozását vagy zárolását,
* tiltakozhat személyes adatainak kezelése ellen,
* joga van az adathordozhatósághoz.

5.5. Jogainak érvényesítése érdekében a kölcsönvevő

* a Nemzeti Adatvédelmi és Információszabadság Hatóság vizsgálatát kezdeményezheti az MVGYOSZ intézkedése jogszerűségének vizsgálata céljából, ha az MVGYOSZ a fentebbi jogainak érvényesítését korlátozza, vagy ezen jogainak érvényesítésére irányuló kérelmét elutasítja,
* a Nemzeti Adatvédelmi és Információszabadság Hatóság adatvédelmi hatósági eljárásának lefolytatását kérelmezheti, ha megítélése szerint személyes adatainak kezelése során az MVGYOSZ megsérti a személyes adatok kezelésére vonatkozó, jogszabályban vagy az Európai Unió kötelező jogi aktusában meghatározott előírásokat,
* az MVGYOSZ ellen bírósághoz fordulhat, ha megítélése szerint az MVGYOSZ a személyes adatait a személyes adatok kezelésére vonatkozó, jogszabályban vagy az Európai Unió kötelező jogi aktusában meghatározott előírások megsértésével kezeli.

**6. Egyéb rendelkezések**

6.1. Kölcsönvevő a jelen megállapodás 3.4. pontjában foglalt tájékoztatási kötelezettségének akár kölcsönadó ügyfélszolgálatán, akár a hangoskönyvtár munkatársánál tett bejelentéssel is eleget tehet.

6.2. A jelen megállapodásban nem szabályozott kérdésekben a polgári törvénykönyvről rendelkező 2013. évi V. törvény (Ptk.) rendelkezései az irányadók.

6.3. A jelen szerződést aláíró fél/felek szemük használatával olvasni nem tudó személy/személyek, ezért annak tartalmát a tanúk egyike az aláíró félnek/feleknek felolvasta és megmagyarázta.

Budapest, ……………………………….

…………………………….. ………..………………………

kölcsönadó kölcsönvevő

Tanúk az aláírás hiteléül:

Tanú 1. Tanú 2.

Név: Név:

Cím: Cím:

Aláírás: Aláírás: